
Mumus sorozat

Gyermekkoromban sokszor hallottam a „Vigyázz, mert elvisz a mumus” intelmet. Munkáimban ezt a gyermekrémítő alakot igyekeztem megidézni, antropomorfizálni.
Az egyik legalapvetőbb érzelem az ember számára a félelem, ezt az érzetet szerettem volna művészi technikával előidézni.
Kiindulási alapom egy korábbi félév során kiadott rajzi feladat volt, melynek során egy letakart csendéletről kellett tanulmányrajzot készíteni. Ez inspirált a drapériával eltakart figurákkal való kísérletezésre. Kezdetben fotográfiai technikával kompozíciós vázlatokat készítettem, majd ezek felhasználásával készült el íves méretben a három darabból álló szénrajz sorozatom.
Anyagválasztásomat a préselt szén technikai lehetőségei befolyásolták, mivel jól alkalmazható az erőteljes fény-árnyék kontrasztok hangsúlyozására. 



